钦定古今图书集成/明伦汇编/宫闱典/第090卷 > 淮阳公主 下嫁王承庆 > 燕国襄穆公主 下嫁回纥武义成功可汗
## 钦定古今图书集成/明伦汇编/宫闱典/第090卷 > 淮阳公主 下嫁王承庆 > 燕国襄穆公主 下嫁回纥武义成功可汗

按《唐书公主列传》：“燕国襄穆公主，始封咸安，下降回
纥武义成功可汗，置府。薨元和时，追封及谥。”

按《旧唐书回纥传》：“德宗初即位，使中官梁文秀告哀
于回纥，且修旧好。可汗移地，健不为礼。而九姓素属于回纥者，又陈中国便利以诱其心。可汗乃举国南
下，将乘我丧。其宰相顿莫贺达于谏曰：‘唐，大国也，且
无负于我。前年入太原，获羊马数万计，可谓大捷矣。
以道途艰阻，比及国伤耗殆尽。今若举而不捷，将安
归乎’？”可汗不听，顿莫贺乘人之心，因击杀之，并杀其
亲信及九姓所诱来者，凡二千人。顿莫贺自立号为
合骨咄禄毗伽可汗，使其酋长建达于随文秀来朝，
命京兆尹源休持节册为武义成功可汗。贞元三年
八月，回纥可汗遣首领墨啜达于、多览将军合阙达
于等来贡方物，且请和亲。四年十月，回纥公主及使
至自蕃，德宗御延喜门见之。时回纥可汗喜于和亲，
其礼甚恭，上言：“昔为兄弟，今为子婿，半子也。”又詈辱
吐蕃使者，及使大首领等妻妾凡五十六妇人来迎
可敦，凡遣人千馀，纳聘马二千。德宗令朔州、太原分
留七百人，其宰相首领皆至，分馆鸿胪将作。癸巳，见
于宣政殿。乙未，德宗召回纥公主出，使者对于麟德
殿，各有颁锡。庚子，诏“咸安公主降回纥可汗，仍置府，
官属视亲王例。”以殿中监、嗣滕王湛然为咸安公主
婚礼使，关播检校右仆射，送咸安公主及《册回纥可
汗使》。贞元五年十二月，《回纥》汨咄禄长寿天亲毗伽
可汗薨，废朝三日。文武三品已上就鸿胪寺吊其来
使。